stanford-oval/wikipedia huggingface dataset:
נות'הלם, מלך סאסקס

| --- | --- |
 לידה:  המאה ה־7 
 פטירה:  שנות ה־10 של המאה ה־8 
 
נות'הלם (באנגלית: Noðhelm) או נונה (Nunna) היה מלך ממלכת סאסקס בשלהי המאה השביעית ובראשית המאה השמינית. ככל הנראה נות'הלם מלך לצד המלכים ואט אוסריק, אתלסטאן וכן לצד ברייני וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה.
פרטים מועטים ידועים אודות מלכותו של נות'הלם. מרבית פרטים אלה ידועים מצווים מלכותיים אשר שרדו עד ימינו.
צו מלכותי שהוציא נות'הלם בשנת 692 מציין כי המלך העניק במתנה אדות לאחותו נות'גיית' (Noðgyð) בצו זה מכונה נות'הלם בכינוי "מלך סאת'סאקס" (Nothelmus rex Suthsax’) אולם לצד חתימתו הוא מכונה בשם המקוצר "נונה מלך סאסקס" (Nunna rex Sussax’). האדמות שימשו את נות'גיית' לצורך בניית כנסייה ומנזר. עוד מצוין בצו כי נות'גיית' מתחייבות להיות נזירה ולעלות לרגל לאתרי דת נוצריים. 
צו זה מעיד על מאמצי משפחת המלוכה (הנוצרית) באותה עת, לנצר את האוכלוסייה הפגאנית ברובה.
נות'הלם חתום על צו נוסף משנת 714 (ייתכן שמדובר בטעות, ומדובר מצו משנת 717) בשם "נונה מלך סאת'סאקס" (Nunna rex Suthsax’).
שני הצווים האמורים מסייעים לתארך את מלכותו של נות'הלם, שקדמה לשנת 692, ושהסתיימה עם פטירתו, לאחר שנת 717.
בצו משנת 717, עליו חתומים כעדים המלך אתלסטאן, והמלכה אתלתרית' רעייתו, מביע נות'הלם את צוואתו להיקרב בכנסייה בנורטון.
מקור נוסף לפרטים אודות תקופת מלכותו של נות'הלם הם "דברי הימים האנגלו סקסים", בהם מצוין כי סייע לבן בריתו, איין מלך ממלכת וסקס כנגד גריינט מלך הברטונים בשנת 710. ההיסטוריונים סבורים כי קרב זה נערך בלנגפורט שבסאמרסט.
על צו נוסף שהוציא, המתוארך לשנת 775 (כנראה מדובר בטעות, ובצו הקודם לשנת 692), חתום קונרד מלך וסקס כעד, דבר המעיד על ברית בין ממלכת סאסקס לממלכת וסקס בתקופה זו. יש היסטוריונים הסבורים כי צו זה מזויף.
הערות שוליים

↑  צו משנת 692
↑  צו משנת 714
↑  צו מלכותי משנת 775 (ככל הנראה מדובר בטעות, ובצו הקודם לשנת 692, שנת מותו של קונרד, החתום על הצו)
נבחרת טונגה בכדורגל

נבחרת טונגה בכדורגל לגברים שייכת לקונפדרציית הכדורגל של אוקיאניה (OFC).
הדירוג הנוכחי של נבחרת טונגה ברשימת הדירוג של פיפ"א, הוא המקום ה-199 בעולם, נכון ל-19 בספטמבר 2024; הניקוד הוא 835.64 – עלייה של נקודה אחת לעומת ניקוד קודם. דירוג השיא 163 נמדד לראשונה באוקטובר 1998, והדירוג הנמוך ביותר 207 נמדד לראשונה באפריל 2018.
כל גביעי העולם בכדורגל

1930 עד 1994 - לא נכנסה
1998 עד 2018 - לא העפילה
2022 - פרשה
2026 - לא העפילה
כל גביעי אוקיאניה לאומות

1973 - לא נכנסה
1980 - לא נכנסה
1996 עד 2024 - לא העפילה
הערות שוליים

↑  דירוג לנבחרות לאומיות לגברים באתר פיפ"א
1 2  החל מנובמבר 1996 – אז החל דירוג פיפ"א לנבחרת זו
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
נותוזאוראים

| נותוזאוראים |
| --- | --- |
 שלד של Simosaurus
תקופה
טריאס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: נותוזאוראים
שם מדעי
 Nothosauria ‏באוור, 1889

שחזור של Keichousaurus
נותוזאוראים (שם מדעי: Nothosauroidea) היא סדרת זוחלים ימיים נכחדת מקבוצת הדיאפסידה, חלק מהזאורופטריגיים. יצורים אלה היו מהראשונים שבזוחלים שהחלו לחזור לים (כהיפוך אבולוציוני מהתפתחות הדו-חיים ודגי הריאות לחיים על היבשה). הם התקיימו במשך תור הטריאס ונכחדו עם סופו, כנראה מתחרות עם מינים מתקדמים מהם.
מאפיינים

רובם היו קטנים יחסית, קצרים יותר משלושה מטרים אך חלקם כמו הנותוזאורוס הגיעו לאורך של שבעה מטרים. במראם הם דמו מעט לאריות ים והיו חצי-מימיים עם רגליים קצרות הדומות לסנפירים אך מותאמות גם להליכה יבשתית, כך שיכלו לעלות לחופים. זנבם הארוך עזר לייצב אותם ואולי שימש כהגה. היה להם צוואר ארוך כמו של פלסיוזאורים והראש היה מוארך ושטוח, מלא בשיניים מחודדות. צורתם תנועתם הייתה מעט נחשית יותר מהפלסיוזאורים.
ייתכן שאלו היו אבותיהם של הפליוזאורים ששלטו בימים במהלך שאר המזוזואיקון. הם שלטו בימים ודגו דגים ודיונונים בשחייה מהירה.
מיון

סוג Dawazisaurus?
קבוצה Pachypleurosauria?
סוג Diandongosaurus
סוג ?Hanosaurus?
סוג Majiashanosaurus?
סוג Qianxisaurus?
סוג Wumengosaurus?
משפחה Keichousauridae
משפחה Pachypleurosauridae
קבוצה Nothosauria
משפחה Simosauridae
משפחה נותוזאוריים (Nothosauridae)
משפחה Pistosauridae?
נבחרת טאיוואן בכדורגל נשים

נבחרת טאיוואן בכדורגל נשים מייצגת את טאיוואן בתחרויות כדורגל נשים בינלאומיות ומנוהלת על ידי התאחדות הכדורגל של טאיפיי הסינית. בעבר נחשבה הנבחרת לאחת מהנבחרות הטובות באסיה, אך כיום היא נחלשה וכמעט אינה מגיעה להישגים משמעותיים. הדירוג הנוכחי של נבחרת טאיוואן  ברשימת הדירוג של פיפ"א, הוא המקום ה-41 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 22 נמדד לראשונה ביולי 2003, והדירוג הכי נמוך 43 נמדד לראשונה במרץ 2012.
משחקה הראשון של הנבחרת התקיים ב-1977 במסגרת אליפות אסיה השנייה, שבסופה היא אף זכתה בגביע. זו הייתה הזכייה הראשונה מתוך שלוש זכיות רצופות של טאיוואן באליפות, לאחר שהיא קטפה את התואר גם ב-1979 וב-1983. בשנות ה-80, לקחה הנבחרת חלק גם בשתי אליפויות אוקיאניה, וזכתה בשתיהן (1986 ו-1989).
ב-1991, לקחה הנבחרת חלק בגביע העולם הראשון, לאחר שסיימה במקום השלישי באליפות אסיה ששימשה כטורניר המוקדמות. בגביע העולם שובצה טאיוואן לבית עם איטליה, גרמניה וניגריה, והצליחה לסיים במקום השלישי שהעניק לה את המקום ברבע הגמר. ברבע הגמר היא הובסה 0-7 על ארצות הברית, והודחה מהטורניר.
מאז גביע העולם הראשון, לא הצליחה הנבחרת לשחזר את הצלחתה ולהעפיל לטורניר בינלאומי גדול. ההישג המשמעותי האחרון אליו הגיעה הוא המקום השני באליפות אסיה שנערכה ב-1999 בפיליפינים.
כל גביעי העולם

1991 - רבע גמר
1995 עד 2023 - לא העפילה
כל אליפויות אסיה

1975 - לא נרשמה
1977 -  מקום ראשון
1979 -  מקום ראשון
1981 -  מקום ראשון
1983 - לא נרשמה
1986 - לא נרשמה
1989 -  מקום שני
1991 -  מקום שלישי
1993 - מקום רביעי
1995 -  מקום שלישי
1997 - מקום רביעי
1999 -  מקום שני
2001 - שלב הבתים
2003 - שלב הבתים
2006 - שלב הבתים
2008 - שלב הבתים
2010 - לא העפילה
2014 - לא העפילה
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
מרתון ברלין

| --- | --- |


 ענף:  ריצת מרתון
 תאריך ייסוד:  1974
 מדינות משתתפות:  גרמניה גרמניה
 עיר מארחת:  ברלין 
 זוכה:  גברים: אליוד קיפצ'וגה   נשים: טיגיסט אספה
 הכי הרבה זכיות:  גברים: אליוד קיפצ'וגה (5)   נשים: אברו קבדה, יוטה וון חאסה (3)
 אתר רשמי
 קואורדינטות:  52°30′59″N 13°22′40″E﻿ / ﻿52.516388888889°N 13.377777777778°E﻿ / 52.516388888889; 13.377777777778
 he
 
מרתון ברלין (נקרא גם מרתון ב.מ.וו ברלין על שם נותנת החסות ב.מ.וו) נערך מדי שנה בברלין, גרמניה בשבוע האחרון של ספטמבר. במרתון משתתפים אתלטים מקצוענים לצד אתלטים חובבים. המרתון הראשון נערך בשנת 1974.
מרתון ברלין הוא אחד המרתונים הפופולריים ביותר בעולם. בשנת 2008 נרשמו למרוץ כ-40,827 אנשים מ-107 מדינות ואת קו הסיום סיימו באופן רשמי כ-39,913 אנשים. מרתון ברלין הוא אחד מששת המרתונים הכלולים בסבב המרתונים העולמי המרכזי.
שיאי העולם במרתון לנשים ולגברים נקבעו במרתון ברלין, אשר ידוע במסלול המישורי שלו. האירוע מחולק ליומיים.
מסלול המירוץ

לפני שנת 1990 כאשר ברלין עדיין הייתה מחולקת המסלול התקיים רק בשטח של מערב גרמניה. בשנת 1990 לאחר נפילת חומת ברלין התקיים המרוץ הראשון שמסלולו עבר גם במזרח ברלין. במהלך הריצה כאשר הרצים עברו בשער ברנדנבורג נצפו דמעות בעיניים של רבים מהם.
מרתון ברלין נחשב לאחד המרתונים המהירים בעולם. בזכות מסלולו המישורי של מרתון ברלין, שיאי עולם רבים נשברו בו, ולמעשה, משנת 2003 כל שיאי המרתון לגברים נקבעו במרתון ברלין. גורמים נוספים שהופכים אותו למהיר הם מיעוט הפניות בתוואי המרתון, והעובדה שהוא נערך בסוף חודש ספטמבר, תקופה בה הטמפרטורה הממוצעת עומדת על C° 15 ובדרך כלל אין בה רוחות חזקות.
שיאים > שיאי עולם שנקבעו במרתון ברלין > נשים

| שנה | תוצאה (שעות) | שם האתלטית | מדינה |
| --- | --- | --- | --- |
| 1977 | 2:34:48 | כריסטה והלנסיק | גרמניה גרמניה |
| 1999 | 2:20:43 | טגלה לוריופ | קניה קניה |
| 2001 | 2:19:46 | נאוקו טקהאשי | יפן יפן |
| 2022 | 2:15:37 | טיגיסט אספה | אתיופיה אתיופיה |
| 2023 | 2:11:53 | טיגיסט אספה | אתיופיה אתיופיה |
שיאים > שיאי עולם שנקבעו במרתון ברלין > גברים

| שנה | תוצאה (שעות) | שם האתלט | מדינה |
| --- | --- | --- | --- |
| 1999 | 2:06:05 | רונאלדו דה קוסטה | ברזיל ברזיל |
| 2003 | 2:04:55 | פול טרגאט | קניה קניה |
| 2007 | 2:04:26 | היילה גבריסלאסי | אתיופיה אתיופיה |
| 2008 | 2:03:59 | היילה גבריסלאסי | אתיופיה אתיופיה |
| 2011 | 2:03:38 | פטריק מקאו | קניה קניה |
| 2013 | 2:03:23 | וילסון קיפסנג | קניה קניה |
| 2014 | 2:02:57 | דניס קימטו | קניה קניה |
| 2018 | 2:01:39 | אליוד קיפצ'וגה | קניה קניה |
| 2022 | 2:01:09 | אליוד קיפצ'וגה | קניה קניה |
אירועים נוספים > מרתון הסקטים

מרתון הסקטים שנערך בברלין הוא הגדול בעולם לדוגמה בשנת 2008 השתתפו כ-7,685 מחליקים.
אירועים נוספים > מרתון הסקטים > שיאים

נשים: אנג'לה וודן (צרפת צרפת)
גברים: ברט סוינג (בלגיה בלגיה)
אירועים נוספים > מרתון אופני יד

גם מרתון אופני יד פופולרי הוא חלק מאירועי מרתון ברלין. בשנת 2008 השתתפו כ-166 רוכבים במרתון. המרתון מתקיים ביום הראשון.
אירועים נוספים > מרתון אופני יד > שיאים

נשים: דורתה ויף (גרמניה גרמניה) 1:13:55 שעות, 2008
גברים: ברנד ג'פרה (גרמניה גרמניה) 1:05:46 שעות, 2008
ראו גם

מרתון ניו יורק
מרתון לונדון
מרתון בוסטון
הערות שוליים

↑  אורן אהרוני, מרתון ברלין: שיא עולם חדש לפטריק מקאו, באתר ynet, 25 בספטמבר 2011
↑  אורן אהרוני, מרתון ברלין: קיפסאנג ניפץ את שיא העולם, באתר ynet, 29 בספטמבר 2013
↑  שנה שנייה ברציפות: שיא עולם במרתון ברלין, באתר ynet, 28 בספטמבר 2014
↑  מטורף: אליוד קיפצ'וגה שבר את שיא העולם במרתון ברלין, באתר ערוץ הספורט, 25 בספטמבר 2022
| --- | --- |
בקרת זהויות :  GND: 10069998-4  VIAF: 148720147   WorldCat (עם VIAF): 148720147 
פטריק מקאו שובר את שיא העולם ב-2011
היילה גבריסלאסי, שיאן הזכיות במרתון ברלין
במירוץ הסקטים בשנת 2008 מספר הצופים עמד על כ-200,000 צופים
נחל מלחה

| --- | --- |

הנחל מהיישוב רותם
 מידע כללי
 אורך:  20 קילומטרים
 אגן ניקוז:  90 קמ"ר 
 שפך:  נהר הירדן 
 מדינות באגן הניקוז:  ישראל 
  (למפת צפון השומרון מוגדלת) נחל מלחה(למפת צפון השומרון רגילה) נחל מלחה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מלחה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מלחה
 
ואדי אל-מליח במבט מבורג' אל-מלח, 1990
נַחַל מִלְחָה (או וַאדִי אל מַאלִיחְ) הוא נחל איתן בחלקו שנביעתו מתחילה מצפון מערב לטובאס. אורכו של הנחל כ-20 ק"מ ולו אגן ניקוז של כ-90 קמ"ר. הוא יוצא לבקעת הירדן בין מחולה לשדמות מחולה. בנחל זורמים מי מעיינות מלוחים הנובעים בחמאם אל-מליח וכן מי מעיינות מתוקים. חלק מהמעיינות הם מעיינות חמים - 'חמאם אל-מליח'.
תוואי הנחל הוא על שבר גאולוגי. ניתן להבחין בו היטב ב"ברך", בזווית של 90 מעלות, בה הכביש עובר נטייה, בעקבות הואדי, מצפון-מערב למערב. הבקעה בה עובר הואדי והכביש, נוצרה כתוצאה מתנועת אנכיות ואופקיות ב"תפר" שבין הלוחות הטקטוניים המצויים משני צידי בקעת הירדן. כתוצאה מהתנועות נמצא כי הצד המזרחי של בקעת הירדן "זז" צפונה יחסית לצד המערבי ומכאן הכיפוף.
ליד ה"ברך" היו נראים מוצבים של צבא ירדן שנבנו לאחר הכיבוש הירדני במלחמת העצמאות.
הנחל נשפך אל נהר הירדן מדרום למעיין עין סוכות.
נחל מיצר

| --- | --- |

נחל מיצר
 מידע כללי
 אורך:  9 ק"מ
 אגן ניקוז:  24 קמ"ר
 מוצא:  סמוך מושב מיצר
 יובלים:  ואדי סמר, ואדי ברברה 
 שפך:  ירמוך
 מדינות באגן הניקוז:  ישראל ישראל
  (למפת הגליל העליון מוגדלת) נחל מיצר(למפת הגליל העליון רגילה) נחל מיצר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מיצר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מיצר
 
נַחַל מֵיצַר הוא נחל אכזב בדרום רמת הגולן, הזורם אל הירמוך. שם הנחל נובע מהמעבר הצר הכלוא בינו ובין נחל עין גב, שבו עובר כביש חמת גדר - רמת מגשימים (כביש 98). אורכו של הנחל 9 קילומטר, ובו מפל מיצר, שגובהו תשעה מטרים. לאחריו יורד הנחל בתלילות לעבר הירמוך. הנחל מתחפר בשכבות הקירטון מתקופת האיאוקן, הנחשפות מתחת למעטה בזלת הכיסוי הדק של דרום רמת הגולן.
אגן הנחל מוכרז כשמורת טבע בשטח של 10,540 דונם, אשר הוכרזה לראשונה בצו אלוף ביום 22 ביוני 1972. הכרזה זו איבדה את תוקפה עם קבלת חוק הגולן בשנת 1981. בשמורה עצי אלון התבור ואלה אטלנטית, ומדרונות הנחל התלולים מכוסים בבתה עשבונית הכוללת שיחי מרווה ריחנית, רותם המדבר, חלבלוב מגובשש ועוד. באפיק הנחל גדלה צמחיית נחלים הכוללת עצי ערבה מחודדת, שיחי הרדוף הנחלים, פטל קדוש וקנה מצוי. עוד גדלים בשמורה חלמונית גדולה ואירוס הגלבוע.
מרתון בוסטון

| --- | --- |


 ענף:  ריצת מרתון
 תאריך ייסוד:  1897
 ארגון מפעיל:  Boston Athletic Association 
 מדינות משתתפות:  ארצות הברית ארצות הברית
 עיר מארחת:  בוסטון רבתי 
 אתר רשמי
 קואורדינטות:  42°21′18″N 71°03′54″W﻿ / ﻿42.355°N 71.065°W﻿ / 42.355; -71.065
 he
 
מרתון בוסטון (באנגלית: Boston Marathon) היא תחרות מרתון שנתית המתקיימת בעיר בוסטון, מסצ'וסטס, בחג האזרחי של מסצ'וסטס, יום הפטריוטים, יום שני, השלישי החל בחודש אפריל. מרתון בוסטון הראשון נערך בשנת 1897 בהשראת הצלחת ריצת המרתון המודרנית הראשונה באולימפיאדת אתונה, שנה קודם לכן. מרתון בוסטון הוא תחרות המרתון השנתית הוותיקה ביותר בעולם ואחד מאירועי הריצה הידועים ביותר. האירוע מהווה חלק מסבב המרתונים המרכזיים העולמי.
מרתון בוסטון מאורגן על ידי התאחדות האתלטיקה של בוסטון (Boston Athletics Association). באירוע משתתפים מדי שנה רצים מקצועיים וחובבים מרחבי תבל, המתמודדים עם גבעותיה של העיר ומזג האוויר הבלתי יציב. מאז שנות ה-90 של המאה ה-19 משתתפים במרתון מדי שנה כ-20,000 רצים רשומים בממוצע. בשנת 1996, בעת שצוין מרתון בוסטון ה-100, מספר המשתתפים בו היה כ-38,000 רצים. למנצחים באירוע מוענקים פרסים כספיים, אולם תחושת ההישג של סיום מרתון בוסטון היא שמניעה את רוב המשתתפים בו.
היסטוריה

מרתון בוסטון החל כאירוע ספורט מקומי, אולם שמו יצא למרחוק והוא הפך לאירוע ספורט בינלאומי בולט. לאורך רוב שנות קיום האירוע, ההשתתפות בו הייתה חינם, והפרס היחיד שהוענק למנצח היה זר ענפי זית. החל משנות ה-80, כאשר רצים מקצועיים החלו מסרבים להגיע לאירוע עד שלא יוענקו בו פרסים כספיים, החלו חברות מסחריות להעניק חסות לאירוע. פרס כספי למנצח הוענק לראשונה בשנת 1986.
היסטוריה > ביטול האיסור על ריצת נשים

עד לשנת 1972 לא הותר לנשים להירשם באופן רשמי למרתון בוסטון. רוברטה "בובי" גיב היא האשה הראשונה המוכרת כמי שרצה את מלוא מרתון בוסטון בשנת 1966. בשנת 1967 נרשמה לריצה קתרין שוויצר, אשר ציינה בטופס ההרשמה רק את ראשי התיבות של שמה הפרטי, כדי שלא יזוהה מינה. היא סיימה את הריצה אף על פי שבמהלך הדרך ניסה אחד השופטים בריצה לקרוע מחולצתה של מספרי הרץ. בשנת 1996 הכירה התאחדות האתלטיקה של בוסטון בנשים שסיימו ראשונות את הריצה בין השנים 1966–1971 כאלופות מרתון בוסטון.
בשנת 1980 הוכרז על זכייתה במקום הראשון של רוזי רואיז, אך לאחר מכן נקבע כי היא לא רצה את כל המסלול אלא נרשמה למירוץ, ולקראת סיומו קפצה אל המסלול מבין הקהל שצפה במירוץ, ורצה במהירות עד סופו.
היסטוריה > הפיגוע בשנת 2013

בסיום המרתון של שנת 2013 התפוצצו שתי פצצות בכיכר קופלי שבמרכז בוסטון, בקרבת קו הסיום. בפיגוע נרצחו לפחות שלושה בני אדם, בהם ילד בן 8, ונפצעו יותר מ-170 בני אדם. הפיצוצים בוצעו בעזרת מטעני חבלה שהוסתרו בסירי לחץ. את הפיגוע ביצעו האחים טמרלן ודז'וחר צרנייב, מוסלמים צ'צ'נים שהיגרו עם משפחתם מרוסיה לארצות הברית ב-2002 וזכו למעמד של תושבי קבע. טמרלן נהרג במהלך המצוד אחריו, ודז'וחר נלכד כשהוא פצוע קשה.
היסטוריה > ביטול המרוץ בשנת 2020

בשנת 2020 בצל משבר הקורונה הוכרז כי לראשונה יבוטל המרתון. בתחילה נדחה המרתון מה-20 באפריל ל-14 בספטמבר אך בהמשך הוחלט לבטלו לחלוטין.
הריצה > תנאי קבלה

ריצת מרתון בוסטון פתוחה לכל הרצים, גברים ונשים, מכל מדינות העולם, אולם הם חייבים לעמוד בתנאי קבלה, הוכחה כי השלימו מרוץ מרתון בזמן מינימום מסוים, הנקבע על פי משתני גיל ומין. כדי להתקבל, הרץ חייב להציג אישור מן הגוף הלאומי המפקח במדינתו, המוכר על ידי התאחדות האתלטיקה הבינלאומית, כי השלים ריצת מרתון מלאה בתוך תקופה מסוימת קודם לקיום מרתון בוסטון (בדרך כלל בתקופת 18 חודשים קודם לקיום הריצה), בזמן ריצה השווה או קצר מזמן המינימום הנדרש. המבקשים לרוץ במרתון בוסטון בגילאים 18–34 חייבים להראות כי השלימו מרתון בזמן שאינו עולה על 3:00:00 שעות לגברים, ו-3:30:00 שעות לנשים. לגיל מבוגר יותר קיימים זמני סף ארוכים יותר, כך לדוגמה, גברים גילאי 40–44 חייבים להראות כי השלימו בעבר מרתון בזמן שאינו עולה על 3:10:00. ל-1,250 רצים ניתן פטור מזמני מינימום וזאת בתנאי שגייסו תרומות בסכום קבוע מראש לאחת משורה של קרנות צדקה מקומיות.
למעט המבחנים האולימפיים, ריצות המרתון האולימפיות, וריצות המרתון באליפויות העולם, מרתון בוסטון הוא המרתון היחיד המתנה השתתפות בקביעת זמני מינימום. מסיבה זו, עצם העמידה בתנאים להשתתפות במרתון בוסטון מהווה מטרה, והישג בפני עצמו לרצים רבים.
הריצה > מועד הריצה

הריצה מתקיימת באופן מסורתי ב"יום הפטריוטים" שהוא יום חופש מעבודה במדינת מסצ'וסטס. עד לשנת 1969 צוין החג ב-19 באפריל, בימים שונים בשבוע. החל משנת 1969 החג מצוין ביום שני השלישי החל בחודש אפריל, אשר זכה בפי המקומיים לכינוי "יום שני של המרתון".
עד לשנת 2006 הריצה החלה בצהריים (בעוד שמרוץ כיסאות הגלגלים החל בשעה 11:25, והריצה המקצועית לנשים בשעה 11:31). משנת 2006 הוקדמה שעת הזינוק וההזנקה נעשית באופן הדרגתי. רצי העילית המקצועיים, והקבוצה הראשונה של עד 10,000 רצים, זינקו בשעה 12:30. החל משנת 2007 זמני תחילת הריצה נקבעו בשעה 10:00 ובשעה 10:30, לשתי קבוצות רצים, בעוד שמרוץ כיסאות הגלגלים וריצת הנשים החלו בשעה 09:25 ו-09:35, בהתאמה. שינוי זה בא לאור בקשות של רצים לנצל את השעות הקרירות יותר של הבוקר. שינוי זה אף מאפשר את פתיחת צירי התנועה בעיר בשעה מוקדמת יותר.
הריצה > מסלול

מרתון בוסטון הוא מרתון תקני של 42,195 מטר. מסלול הריצה איננו טבעתי אלא מסלול מנקודה לנקודה. הזינוק נעשה בעיירה הופקינטון, כ-42 ק"מ ממערב לעיר בוסטון. קטע המסלול האחרון עובר בכבישיה ורחובותיה של העיר בוסטון. קו הסיום הוא בכיכר קופלי, סמוך לספריה העירונית, במרכז בוסטון. המסלול עובר דרך שמונה רשויות מקומיות במדינת מסצ'וסטס. מרתון בוסטון נחשב לאחד המסלולים הקשים ביותר לריצת מרתון כיוון שהרצים נאלצים לטפס במהלך המסלול על שורת גבעות, ששיאן היא הגבעה "שוברת הלבבות" (Heartbreak Hill), עליה רצופה של כ-600 מטר בין הקילומטרים 32–33, סמוך לבוסטון קולג'.
הריצה > זמני שיא

זמן השיא למסלול לגברים נקבע בשנת 2011, הוא 2:03:02, ולנשים נקבע בשנת 2014, 2:18:57. רק בשלוש ריצות לאורך ההיסטוריה של מרתון בוסטון נקבעו במקום הזמנים הטובים בעולם. בשנת 1947 קבע רץ מקוריאה הדרומית זמן של 2:25:39. בשנת 1975 קבעה רצה מגרמניה המערבית זמן של 2:42:24, ובשנת 1983 קבעה רצה אמריקאית זמן של 2:22:43. הזמנים במסלול מרתון בוסטון נפסלו מלשמש כזמני שיא בינלאומי מכיוון שגובהו מעל פני הים של קו הסיום במסלול, נמוך באופן משמעותי מקו הזינוק, ומכיוון שהמרחק שבין קו הזינוק לקו הסיום רחוק מדי ומאפשר לרץ ליהנות מרוח גבית עקבית.
הריצה > צופים

כחצי מיליון צופים מגיעים לחזות ברצי מרתון בוסטון באירועים המתקיימים בשנים האחרונות והופכים אותו לאירוע הספורט הגדול ביותר בניו אינגלנד. בשנת 2006 קיבלו למעלה מ-1,000 עיתונאים הרשאות לסיקור הריצה.
לאורך הכבישים והרחובות בהם עובר המסלול עומדים אלפי צופים המעודדים את הרצים ומציעים להם מי שתייה וחטיפים. באופן מסורתי משחקת קבוצת בוסטון רד סוקס במגרשה הביתי ביום הריצה, ומיד עם סיום המשחק יוצאים אלפי הצופים מן האצטדיון ועומדים לעודד את הרצים המתקרבים אל הקילומטר האחרון בריצתם.
ראו גם

מרתון ניו יורק
הערות שוליים

↑  ריצות המרתון בבוסטון, לונדון, ברלין, שיקגו, וניו יורק. http://worldmarathonmajors.com/US/
↑  חמי שלו וניו יורק טיימס, שלושה הרוגים ויותר מ-170 פצועים בשני פיצוצים בסיום מרתון בוסטון, באתר הארץ, 16 באפריל 2013
↑  חקירת הפיגוע בבוסטון: "חומרי הנפץ הוטמנו בסירי לחץ", באתר וואלה, 17 באפריל 2013
↑   שרד מלחמות עולם, אבל לא את הקורונה: מרתון בוסטון בוטל לראשונה בהיסטוריה, באתר הארץ, 29 במאי 2020
| --- | --- |
בקרת זהויות :  GND: 4436153-1  LCCN: n2002114394  NKC: ko20201084347  VIAF: 151466472   WorldCat (עם VIAF): 151466472 
הרץ הקנייתי רוברט קיפקואץ' צ'יריוט, אשר קבע במרתון בוסטון 2006 זמן שיא חדש למסלול
הרץ הקנייתי ג'פרי מוטאי, במהלך מרתון בוסטון 2011. מוטאי ניצח בתחרות וקבע בה את שיא המסלול
נחל מלחתה

| --- | --- |
אין תמונה חופשית
 מידע כללי
 אורך:  כ־22 ק"מ
 גובה מוצא הנהר:  כ־600 מטרים
 יובלים:  נחל קטמית, נחל רחלים, נחל מסך, נחל אזובית 
 שפך:  נחל באר שבע 
 מדינות באגן הניקוז:  ישראל 
  (למפת צפון הנגב מוגדלת) נחל מלחתה(למפת צפון הנגב רגילה) נחל מלחתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מלחתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מלחתה
 
נחל מַלְחַתָה הוא נחל אכזב בצפון מדבר הנגב. אורכו כ־22 קילומטרים.
תוואי הנחל

מוצא הנחל ממוקם בגובה של כ־600 מטרים מעל פני הים בסמוך למנחת ערד, דרומית לעיר ערד. הוא זורם מערבה דרך כפרי הפזורה הבדואית. בסמיכות ממזרח למועצה המקומית כסייפה הוא חולף מתחת לכביש 80 ואז ממשיך מדרום לכסייפה, בגבול הצפוני של בסיס נבטים. שם, בגובה של כ־400 מטרים מעל פני הים, בסמיכת לתל מלחתה, הנחל נשפך אל נחל באר שבע.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
מרים שפירו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בנובמבר 1923 טורונטו, קנדה 
 פטירה:  20 ביוני 2015 (בגיל 91) Hampton Bays, ארצות הברית 
 מקום לימודים:  אוניברסיטת איווה  Atelier 17 
 תקופת הפעילות:  מ-1968
 זרם באמנות:  אמנות פמיניסטית, Pattern and Decoration 
 פרסים והוקרה:  מלגת גוגנהיים (1987)  פרס שדולת הנשים למפעל חיים בתחום האמנות (1988) 
 
מרים שפירו (באנגלית: Miriam Schapiro;‏ 15 בנובמבר 1923 – 20 ביוני 2015) הייתה אמנית אמריקאית יהודיה, שנולדה בקנדה, ציירת, פסלת, אמנית הדפסים, אמנית סיבים ומחלוצות האמנות הפמיניסטית. האמנות של שפירו מטשטשת את הקו בין אמנות למלאכה. היא שילבה אלמנטים מהמלאכה לתוך הציורים שלה בשל הקשר שלהם עם נשים ונשיות. שפירו השתמשה, לעיתים קרובות, בסמלים המקושרים לנשים, כמו לבבות, עיטורים פרחוניים, תבניות גאומטריות, והצבע ורוד. ב-1971 יחד עם האמנית ג'ודי שיקגו היא הקימה את התוכנית הראשונה לאמנות פמיניסטית, במכון קליפורניה לאמנויות בולנסיה שבקליפורניה(אנ').
תחילת דרכה והשכלה

שפירו נולדה בטורונטו, אונטריו, קנדה, בת יחידה להוריה. אביה מעצב תעשייתי ויחד עם אמה טיפחו אצל שפירו את הרצון לעסוק באמנות. אביה היה לה מודל לחיקוי ומנטור. אמה הייתה עקרת בית, ציונית, שעבדה במשרה חלקית במהלך השפל הגדול, אז המשפחה עברה לברוקלין.
שפירו למדה ציור במומה כנערה.
שפירו למדה באוניברסיטת איווה שני תארים. בעת לימודיה, פגשה את האמן פול בראך והם נישאו בשנת 1946. ב-1955 נולד לזוג בן. ב-1951 הם עברו לגור בניו יורק והתחברו עם אמנים מהזרם האקספרסיוניזם המופשט של אסכולת ניו יורק כמו ג'ואן מיטשל, לארי ריברס, נוקס מרטין ומייקל גולדברג. המעבר לניו יורק סימן את תחילת הקריירה של שפירו כאמנית במשרה מלאה. שפירו ובראך חיו בניו יורק במהלך שנות החמישים והשישים. במהלך תקופה זו הייתה לשפירו קריירה מוצלחת כציירת אקספרסיוניסטית בסגנון הציור הצורני (hard-edge style). גם בעבודותיה המוקדמת, היא התמקדה, לעיתים קרובות, בנושאים נשיים. היא שילבה צילומים של ידועניות כדוגמת ג'ודי גרלנד וגלוריה סוונסון לתוך ציוריה, כמו גם היא הפקיעה יצירות איקוניות של נשים לעבודותיה.